cyanic-selkie/wikianc huggingface dataset:
9. serierunde i Eliteserien 2017
Kampfakta
'''Tirsdag 16. mai''' <div id="Lillestrøm v Sarpsborg 08"> <div id="Vålerenga v Kristiansund"> <div id="Rosenborg v Tromsø"> <div id="Strømsgodset v Stabæk">
Barbara Kovács
Barbara Kovács (født 26. juli 1993) er en ungarsk friidrettsutøver som konkurrerer i kappgang.
Hun representerte Ungarn under Sommer-OL 2016 i Rio de Janeiro, der hun ble nummer 58 på 20 kilometer.
Barbara Kovács representerte landet sitt under Sommer-OL 2020 i Tokyo, der hun ble nummer 46 på 20 kilometer kappgang.
Cryptorhynchini
Tresnutebiller (Cryptorhynchini) er en artsrik gruppe av snutebiller (Curculionidae) som lever på busker og trær. De er små, korte og høyr hvelvede, og kroppen er dekket av skjell i ulike farger, noen av disse er som oftest oppstående og hårlignende og gir billene et "bustete" utseende. Snuten er lang, men den holdes vanligvis bakoverbøyd slik at den ikke er synlig ovenfra. Navnet Cryptorhynchus betyr "skjult snute".
Johan Storjohann
Johan Cordt Harmens Storjohann (født 15. august 1832 i Bergen, død 23. april 1914 i Kristiania) var en norsk luthersk prest, i ettertid mest kjent for å ha etablert den norske sjømannsmisjonen (Sjømannskirken) og inspirert etablering av tilsvarende organisasjoner i Sverige og Finland, og han er omtalt som «Sjømannsmisjonens far».
Cryptorhynchini
Utseende
Små (gjerne 2 – 6 mm), korte, høyt hvelvede biller, gjerne brunlige og matte med mønster dannet av lyse skjell. Kroppen er vanligvis helt dekket av skjell, noen av dem gjerne oppstående og hårlignende. Hodet er temmelig lite, fasettøynene er forholdsvis store og flate. Snuten er middels lang og tynn og holdes vanligvis bakoverbøyd slik at den ikke er synlig ovenfra. Den kan foldes inn i en fure mellom framhoftene som ender i en kopplignende grop på mellombrystet (mesosternum). Antennene er festet rundt midten av snuten. Brystskjoldet (pronotum) er bredere enn langt, men tydelig smalere enn dekkvingene. Sidene er avrundede. Det har ofte markerte knøler på sidene. Dekkvingene er ovale hos de fleste, men parallellsidige hos noen av de større artene. De har mer eller mindre markerte skuldre og ofte rekker av oppstående skjell. Beina er kraftige og forholdsvis lange, lårene er vanligvis utannede, men kan ha en tann på undersiden. Leggene (tibiae) ender i en krok (uncus). Føttene er nokså korte og kan foldes tilbake mot leggen.
Johan Storjohann
Bakgrunn
Johan Storjohann ble født i Bergen i 1832, tok teologisk embetseksamen i 1860 og ble skoleleder.
Prest
Han reiste i 1863 til Skottland for å studere skole- og kirkeforholdene og begynte der virksomhet som sjømannsprest.
Cryptorhynchini
Artsrike på Kanariøyene
Denne gruppen har de fleste artene i tropene og artsmangfoldet i Europa er temmelig begrenset. Derimot har tresnutebillene tallrike arter på Kanariøyene, Madeira og andre øyer i Atlanterhavet.
Johan Storjohann
Prest
Sjømannskirken: Den 31. august 1864 etablerte han i Bergen «Foreningen til evangeliets forkyndelse for skandinaviske sjømænd i fremmede havne», senere kjent som Sjømannskirken. En rekke år var Storjohann redaktør for organisasjonens blad Bud & Hilsen.
I år 1866 fikk Sjømannskirken en avlegger også i Sverige, den såkalte Sjömansmissionen. Storjohann hadde også en stor andel i grunnleggensen av Finska sjömansmissionskyrkan.
I årene 1868-1872 var han norsk sjømannsprest i London deretter i årene 1873-1880 sekretær for indremisjonen i Kristiania, hvor han i 1880 opprettet en skole til minne om Hans Nielsen Hauge kalt Hauges Minde. I Kristiania gjorde han seg også bemerket ved å holde sine møter i ulike danselokaler i mangel av kirkerom i den sterkt voksende hovedstaden, noe som ble ansett både utradisjonelt og som ledet til sterke innvendinger fra flere.
Under en reise i England mottok han også et større misjonstelt med plass til mange hundre tilhørere i gave fra engelske kvinner, som ble benyttet til møter i Kristiania i flere år, og som blant annet var plassert på Sagene. Fra 1882 til 1890 var han fengselsprest. Pastor Storjohann var vel bereist i sitt virke, og fra 1890 foretok han også en hel reise rundt jorden og besøkte blant annet Lars Skrefsrud i India. I årene 1894-1899 var han sogneprest i Ås i Akershus.
Rwanda under Sommer-OL 2016
Rwanda deltok under Sommer-OL 2016 i Rio de Janeiro, Brasil i perioden 5. – 21. august 2016.
Chahinez Nasri
Chahinez Nasri (født 3. juni 1996) er en tunisisk friidrettsutøver som konkurrerer i kappgang.
Hun representerte Tunisia under Sommer-OL 2016 i Rio de Janeiro, der hun ble nummer 60 på 20 kilometer.
Fakultet for naturvitenskap
Fakultet for naturvitenskap, kortform NV-fakultetet, ved NTNU ble opprettet 1. januar 2017, som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag (HiST) og Høgskolen i Ålesund (nå: NTNU i Ålesund).
Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.
Øyvind Weiby Gregersen er fakultetets dekan.
Institutter fra 1. januar 2017
De åtte NV-instituttene ligger i størrelsessjiktet fra om lag 20 til 155 årsverk.
Polen under Paralympiske vinterleker 2014
Polen deltok under Paralympiske vinterleker 2014 i Sotsji i Russland.
Chick-lit
Chick-lit er en litterær sjanger som tar opp typiske kvinneproblemer på en humoristisk måte.
Bridget Jones av Helen Fielding sies å være den første sentrale boka innenfor denne sjangeren, som også blir kalt feelgood, fordi det ofte er lett underholdningslitteratur. Bøkene har ofte mye humor og gjør leseren oppløftet, enten fordi de er morsomme eller fordi de som regel alltid ender godt. I dag finnes det utallige utenlandske chick-lit forfattere, særlig Sophie Kinsella og Marian Keyes er populære. I Norge har i de senere år fått chick-lit fra Siri Østli, Heidi Linde og Alexia Bohwim.
Wongastacia
Taksonomisk plassering
Taksonomien til storkreps er komplisert og under stadig revisjon. Det er generelt omstridt å fininndele organismer taksonomisk. En moderne oppdatering av systematikken gis her med basis i WoRMS-databasens systematikk fra 2013. .
San Quentin State Prison
San Quentin State Prison er et fengsel i Marin County, California, USA.
Deka-BDE
Deka-BDE er en type bromert flammehemmer som ble brukt i elektrisk og elektronisk utstyr. Det ble også benyttet i kunststoffer og i stoppede møbler. I 2001 ble forbruket i verden anslått til 56 100 tonn. av dette ble 7 600 tonn bruk i europeisk industri. Gjennom forskjellige prosessen kan Deka-BDE spres til luft, vann, jord og elvesedimenter. Etter flere risikoanalyser ble stoffet forbudt brukt i Norge fra 1. april 2008.
Deka-BDE skiller seg fra andre miljøgifter som f.eks PCB ved at det er dyrene lengst nede i næringskjeden som har den største konsentrasjonen. Dette skyldes at Deka-BDE-molekylet er for stort til å bli tatt opp i tarmen hos rovdyr. Imidlertid påvirker Deka-BDE rovdyrene indirekte, ved at det blir færre byttedyr.
San Quentin State Prison
Fengselet ble åpnet i juli 1852 og er det eldste fengselet i California. Henrettelser av mannlige fanger i California foregår i fengselet, og der er også statens eneste gasskammer. Fra 2000 har man gitt gift i gasskammeret ved injeksjon istedenfor å henrette ved bruk av gass. Fengselet har en kapasitet på 5 222 innsatte.
Fengselet er antatt å være verd mellom 400 og 500 millioner NOK, noe som gjør det til det mest verdifulle fengselet i verden. I tillegg er driftsbudsjettet på 1 050 millioner NOK, som gjør det til verdens dyreste å drive.
Konserter
24. februar 1969 spilte Johnny Cash en konsert for de innsatte på San Quentin. Konserten ble utgitt på musikkalbum og ble filmet av Granada Television. I 2003 filmet heavy metal bandet Metallica musikkvideoen til sangen St. Anger i fengselet, med innsatte som tilskuere.
Acanthacaris
Acanthacaris er en slekt innenfor hummerfamilien - store og ofte  spiselige krepsdyr som tilhører den meget tallrike og viktige gruppen av tifotkrepser. Hummere lever i saltvann som bunndyr nede på havbunnen. Denne slekten er en av 17 hummerslekter, og har 1 art.
Morea
Morea (gresk: Μωρέας eller Μωριάς, fransk: Morée, italiensk: Morea, tyrkisk: Mora) var navnet på halvøya Peloponnes i det sørlige Hellas i middelalderen og tidlig moderne tid. Navnet henviser også til en bysantinsk provins i regionen, kjent som Despotatet Morea (gresk: Δεσποτάτο του Μυστρά) fra midten av 1300-tallet til midten av 1400-tallet.
Etymologi
Det er en del usikkerhet til opphavet til middelaldernavnet «Morea», som er nedtegnet først på 900-tallet i bysantinske krøniker.
Tradisjonelt har forskere antatt at navnet har sin opprinnelse fra ordet morea (μορέα), i betydningen morus, morbær, et tre som, selv om det var kjent i regionen i antikken, fikk sin verdi først etter 500-tallet da silkeormer ble smuglet inn fra Kina til Det bysantinske rike. Deretter begynte man å plante morbærtrær i så omfattende grad på Peloponnes at området rundt Theben ble kjent som Morokampos og Theben selv ble kjent for sin silke. I dag produseres det ikke silke ved Theben og morbærtrærne er ikke lenger dominerende i landskapet, men sletten rundt har beholdt sitt navn Morokampos fra trærne som i sin tid gjorde byen rik.
En britisk forsker på Det bysantinske rike, Steven Runciman, har foreslått at navnet i stedet har sin årsak i at Peloponnes ligner på formen til et blad fra morbærtre. Jakob Philipp Fallmerayers alternative forslag er at navnet kommer fra det slaviske ordet for more, i betydningen «hav».
Tongeren
Tongeren er den eldste byen i Belgia. Den ble grunnlagt som romersk millitærleir, Castrum omtrent 15. f.Kr. Byen som utviklet seg av det het Atuatuca Tungrorum og var administrativt sentrum for distriktet Tungri. En romersk bymur fra det andre århundre er delvis bevart.
Tongeren var hovedete for den katolske helgenen Sankt Servatius som var byens biskop i den senromerske periode og døde sannsynligvis 384. Han flyttet bispsetet til Maastricht, 25 km lengre mot nordøst, etter at germanske stammer hadde begynt å presse på Romerrikets grenser.
Fra middelalderen er særlig byens katedrale bevart. 1 1677, under den fransk-nederlandske krigen ble byen brent ned nokså fullstendig av troppene til Ludvig XIV av Frankrike. Byen klarte ikke å reise seg etter denne katastrofen. Først etter 1830 vant byen igjen i betydning.
São Tomé og Príncipe under Sommer-OL 2016
São Tomé og Príncipe deltok under Sommer-OL 2016 i Rio de Janeiro, Brasil i perioden 5. – 21. august 2016.
Seabees
Seabees er den amerikanske marinens ingeniørtropper. Navnet Seabees kommer av den engelske uttalen av CB, en forkortelse for construction battalion («konstruksjonsbataljon»), som er ingeniørtroppenes grunnavdeling. Seabees består for tiden av 19 bataljoner og en rekke andre spesialiserte avdelinger, med til sammen ca. 13 800 mannskaper.
Marinens ingeniørtropper fører sin historie tilbake til annen verdenskrig, da kontreadmiral Ben Moreell i 1942 etter angrepet på Pearl Harbor fikk autorisasjon til å organisere og bemanne et spesialisert ingeniørkorps for å støtte deployerte marinestyrker.
Organisering
Seabees er formelt organisert som U.S. Naval Construction Force, integrert i Navy Expeditionary Combat Command og fordelt på to geografiske grupper, Naval Construction Group (NCG) 1 med hovedkvarter i California, og NCG 2 med hovedkvarter i Mississippi.
Alpha Condé
Alpha Condé (født 4. mars 1938 i Boké, Guinée maritime) er en guineansk politiker for Rassemblement du Peuple Guinéen som var Guineas president fra desember 2010 til han ble styrtet i et statskupp i september 2021.
Bakgrunn
Alpha Condé ble født i den franske kolonien Guinea av foreldre fra Øvre Volta (nåværende Burkina Faso). Han flyttet til Frankrike da han var femten år. Der var han ifølge sine tilhengere aktiv i Den nasjonale union for høyrere utdannelse (SNESUP), Foreningen for guineanske studenter i Frankrike (AEGF), og Føderasjonen for svarte afrikanske studenter i Frankrike (FEANF). Han har hevdet å ha vært eksekutivkoordinator av Afrikanske nasjonale grupper (NG) fra 1967 til 1975, med ansvar for oppsynet med FEANFs direktorat.
Condé hevdet å ha skrevet et masterarbeide i politologi, Le P.D.G. et le peuple de Guinée, i 1965.
Politisk virke
I flere tiår var han i opposisjon til landets vekslende regimer. Han stilte til valg mot sittende president Lansana Conté i presidentvalgene i 1993 og 1998.
President
I presidentvalget i Guinea i 2010 ble han valgt til president i andre valgomgang.
Condé ble gjenvalgt i 2015 med 57,85 prosent av stemmene, mot 31,44 prosent for rivalen Cellou Dalein Diallo. Han gikk da inn i sin andre presidentperiode, som var det grunnloven maksimalt tillot.
I mars 2020 ble det avholdt en folkeavstemning om grunnlovsendringer der endring av presidentperioden fra fem til seks år var blant forslagene, sammen med nullstilling av begrensningen på to sammenhengende presidentperioder. 89,76 prosent av velgerne støttet grunnlovsendringene. Opposisjonen boikottet folkeavstemningen. Det ble avholdt presidentvalg 18. oktober 2020, der Condé stilte på nytt. Han vant valget med 59,5 prosent av stemmene og fikk dermed en tredje presidentperiode. Motkandidaten Cellou Dalein Diallo, som fikk 33,5 prosent av stemmene, hevdet valget var preget av valgfusk. Det var uroligheter med tap av menneskeliv i forbindelse med presidentvalget.
5. september 2021 gjennomførte de militære et statskupp mot styresmaktene i Guinea. Både president Condé og statsminister Ibrahima Kassory Fofana ble avsatt. Condé ble også fengslet. Lederen for kuppet, oberstløytnant Mamady Doumbouya ble tatt i ed som fungerende president 1. oktober 2021.
9. desember 2022 publiserte det amerikanske finansdepartementet en liste over mer enn førti personligheter som er målrettet for sanksjoner for korrupsjonshandlinger og brudd på menneskerettighetene. Blant målene til Office of Foreign Assets Control (OFAC), er finanskontrollorganet til Treasury Department Alpha Condé..
Mark Phillips
Mark Anthony Peter Phillips (født 22. september 1948) er en britisk offiser, OL-rytter og tidligere ektefelle til Anne, Princess Royal, som han har to barn med.
Han er aktiv innen britisk hestesport, designer av sprangridningsbaner og skribent i tidsskriftet Horse & Hound.
Mark Phillips er sønn av major Peter William Garside Phillips (1920–1998) og Anne Patricia Phillips (født Tiarks, 1926–1988). Han fikk sin utdannelse ved Stouts Hill Preparatory School i Gloucestershire og Marlborough College, og deretter Royal Military Academy Sandhurst.
Bartholomeus V Welser
Bartholomeus V Welser (født 25. juni 1484 i Memmingen, død 28. mars 1561 i Amberg), også kalt Bartholomeus Welser den eldre, var en tysk bankier og medlem av den mektige bankierfamilien Welser. I 1528 lånte han kong Karl av Spania (som også var tysk-romersk keiser) et stort pengebeløp og fikk rettighetene til den nylig oppdagede kolonien Venezuela som sikkerhet. Welserfamilien var eiere av Venezuela (da kalt Klein-Venedig; navnet betyr på begge språk «lille Venezia») til 1556. Bartholomeus V Welser sendte tidlig i 1528 en armada til Venezuela for å ta kolonien i besittelse og utnevnte Ambrosius Ehinger til kaptaingeneral. Etter Ehingers død i 1531 ble Georg von Speyer kapteingeneral, og ledet en ny ekspedisjon i 1534. Etter strid med den spanske kronen om retten til å utnevne guvernør og flere års juridisk tautrekking kom Venezuela i 1556 igjen under den spanske kronen. Bartholomeus Welser utviklet handelsforbindelser mellom Nederlandene, Tyskland og Sør-Amerika. Han var far til Bartholomeus VI Welser, som utforsket Venezuela for familien, men som ble henrettet av den spanske conquistadoren Juan de Carvajal i 1546.
Mark Phillips
Etter Sandhurst ble han utnevnt til sekondløytnant i British Army i juli 1969. Han ble forfremmet til løytnant i 1971, og deretter kaptein i 1975.
Han vant gull i OL i 1972 og sølv i OL i 1988.
Lanaken
Lanaken (limburgsk: Lôneke) er en kommune i den belgiske provinsen Limburg. Lanaken kommune består av de følgende landsbyer: selve Lanaken, Rekem, Neerharen, Gellik, Veldwezelt, Smeermaas og Kesselt. Kommunen ligger inntil grenseelven Maas mot Nederland, og en god del av innbyggerne er nederlendere som arbeider i Maastricht, en nederlandsk storby som ligger på begge sider av elven.
Det arkeologiske funnstedet Veldwezelt-Hezerwater (steinalderen) ligger i kommunen. Den maleriske Oud-Rekem var frem til 1791 sete for riksgrevskapet Rekem (Reckheim). Her er d’Aspremont-Lynden -grevenes renessanseslott (restauret i 1990-årene), som fra 1800-tallet ble benyttet som psykiatrisk klinikk. Ved Neerhaaren ligger det tidligere cistercienserklosteret Hocht, grunnlagt på 1100-tallet. Pietersheim, et 80 hektar stort offentlig tilgjengelig parkanlegg med et hotell som tidligere var slottet til den belgiske grenen av prinsen av Merodes familie; her er også ruinene av en middelalderborg.
Eldre navneformer er Lodenaken (1106-11), Luthenachen (1141), Lodenache (1147), Ludenachen (1153), Lodenach (1178), Ludenaccher (1222).
Musikkpedagogen Edgar Willems ble født i Lanaken i 1890.
Senegal under Sommer-OL 2016
Senegal deltok under Sommer-OL 2016 i Rio de Janeiro, Brasil i perioden 5. – 21. august 2016.
Le Rœulx
Le Rœulx er en kommune og by i provinsen Hainaut i Belgia. Kommunen består av fem delkommuner: Le Rœulx, Gottignies, Mignault, Thieu og Ville-sur-Haine. Verdens høyeste båtheis, båtheisen Strépy-Thieu, ligger på grensen mellom Thieu og Strépy-Bracquegnies i La Louvière.
Askale Tiksa
Askale Tiksa (født 21. juli 1994) er en etiopisk friidrettsutøver som konkurrerer i kappgang.
Hun representerte Etiopia under Sommer-OL 2016 i Rio de Janeiro, der hun ble nummer 61 på 20 kilometer.
Sittard
Byen har et profesjonelt fotballag, Fortuna Sittard, som spiller i den nest øverste divisjonen i Nederland.
Kjempebuddhaen i Leshan
Kjempebuddhaen i Leshan er en skulptur i byprefekturet Leshan i Sichuan i Kina, hugget ut av berget hvor de tre elvene Min Jiang, Dadu He og Qingyi møtes. Figuren ble hugget ut ut av fjellsiden av buddhistiske munker i tiden mellom 719 og 803. Skulpturen er 71 meter høy, skuldrene er 28 m brede og dette gjør den til verdens største statue av Buddha. Hodet er 15 meter høyt og 10 meter bredt. Ørene er syv meter lange.
Statuen ble lagets for å demme opp for de farlige virvelstrømmene som oppstår der hvor elven Dadu renner ut i Min Jiang. Disse strømforholdene var til stor plage og fare for skipstrafikken.
Diana Aydosova
Diana Aydosova (født 5. september 1995) er en kasakhstansk friidrettsutøver som konkurrerer i kappgang.
Hun representerte Kasakhstan under Sommer-OL 2016 i Rio de Janeiro, der hun ble nummer 62 på 20 kilometer.
Nir Baram
Nir Baram (født 2. juni 1976 i Jerusalem) er en israelsk forfatter.
Både hans tredje roman, The Remaker of Dreams og den fjerde, Good People, ble nominert til Sapir-prisen, av mange regnet som Israels mest prestisjefylte litterære utmerkelse.
Wellen
Wellen er en kommune i den belgiske provinsen Limburg.
Nir Baram
Gode mennesker tar for seg den andre verdenskrig sett fra overløpernes perspektiv. Boka lå på israelske bestselgerlister, og bokrettighetene er solgt til en rekke land.
Lessines
Lessines (nederlandsk: Lessen) er en kommune og by i provinsen Hainaut i Belgia. Kommunen består av åtte delkommuner: Lessines (Lessen), Papignies (Papegem), Wannebecq, Ogy, Ghoy, Deux-Acren (Twee-Akren), Bois-de-Lessines (Lessebos) og Ollignies (Woelingen).
All-Pro 2019
2019 All-Pro-laget ble utpekt av Associated Press (AP), Pro Football Writers of America (PFWA) og Sporting News (SN) basert på prestasjoner i -sesongen. Mens ingen av disse lagene blir offisielt anerkjent av NFL (som selv nominerte de beste spillerne til Pro Bowl 2020), blir de inkludert i NFL Record and Fact Book og er også inkludert i NFLPAs tariffavtale fra 2011. Spillere som blir utvalgt til et førstelag kan beskrives som en "All-Pro". AP, som har et første- og andrelag, ble valgt av et nasjonalt panel bestående av femti journalister og mediepersoner. The Sporting News lag ble stemt på av spillere og ledere i NFL. PFWAs lag ble valgt av organisasjonens 300+ medlemmer, som også er medlemmer av media som dekker NFL.
Posisjonforskjeller
PFWA og SN separerte tackles og guards ikke inn i mer spesifikke posisjoner som AP gjorde.
Afshan Rafiq
Afshan Rafiq (født 25. februar 1975 i Oslo) er en norsk politiker (H). Hun var innvalgt på Stortinget fra Oslo 2001–2005, og var Norges første faste stortingsrepresentant med ikke-vestlig innvandrerbakgrunn.
Familiebakgrunn og utdannelse
Hun er datter av sporveisansatt Mohammed Rafiq (1947–) og lærer Khajasta Khatoon (1945–), begge pakistanske innvandrere. Afshan Rafiq er fra 2003 gift med forretningsmann og Høyre-politiker Aamir J. Sheikh. Giftermålet fikk oppmerksomhet i media på grunn av motstand fra Sheikhs familie.
Rafiq har studiekompetanse fra Grefsen videregående skole fra 1994, og er cand.mag. med sosiologi, kriminologi og mellomfag i statsvitenskap fra Universitetet i Oslo fra 1999. Hun har påbegynte studier i medisin fra samme universitet. Som barn gikk hun også ett år på grunnskole i Pakistan, og er tospråklig med norsk og urdu. Hun var vikarlærer ved Grefsen og Kjelsås skoler 1995–1997.
Politisk virke
Hun har deltatt i flere utvalg knyttet til innvandringsspørsmål. Av hennes mange offentlige verv kan også nevnes dommer i Oslo forliksråd fra 2008, medlem av Kringkastningsrådet fra 2010, styremedlem ved Wergelandsenteret fra 2010, styremedlem i Akershus universitetssykehus HF fra 2012 og styremedlem i Sunnaas sykehus HF fra 2012.
Harvest Records
Harvest Records var et britisk plateselskap som lå under paraplyen til EMI og som fungerte som platemerke for band og artister innenfor sjangeren progressiv rock. Selskapet ble stiftet i 1969 under ledelse av Malcolm Jones og Norman Smith, og var en direkte konkurrent mot Vertigo Records fra Phillips og Deram Records fra Decca. Harvest ble distribuert i USA av EMIs amerikanske datterselskap Capitol Records.
Med utgivelseslanseringen av Edgar Broughton Band ble selskapet brukt av kjente band og artister som Deep Purple, Pink Floyd, The Move, Electric Light Orchestra, Barclay James Harvest, Climax Blues Band, Kevin Ayers og Little River Band. Harvest promoterte også andre alternative musikksjangre i sin begynnelse. I tillegg hadde Harvest den europeiske lisensen for utgivelser fra det amerikanske selskapet Blue Thumb Records mellom 1969 til 1971.
Hovedfokuset til Harvest Records skiftet noe på slutten av 1970-tallet, hvor selskapet begynte å signere en rekke band under post-punk som Wire, The Saints og The Banned. New Wave–artister som Thomas Dolby og Duran Duran ga ut deres respektive debutalbum under selskapet i Nord-Amerika. Iron Maidens tre første utgivelser ble også gitt ut i USA av Harvest Records. Pink Floyd skiftet for øvrig til EMI etter lanseringen av The Final Cut i 1983.
Scouse the Mouse
Scouse the Mouse er et musikkalbum med barnesanger gitt ut i Storbritannia i 1977, som inneholder sang fra Ringo Starr med flere. Starr spiller albumets hovedperson, musen Scouse, som flytter fra Liverpool til USA. Scouse er et ord for ting fra Liverpool. Andre personer på albumet er Adam Faith som «Bonce the Mouse» og Barbara Dickson som «Molly Jolly». Albumet ble skrevet og regissert av Donald Pleasence. Mesteparten av sangene som er fremført på albumet er komponert av Roger Brown.
Harvest Records
Harvest Records ga ut noen album med en samlinger av sine artister, Picnic – A Breath of Fresh Air (1970), hvor et tidligere ikke utgitt spor med Pink Floyd "Embryo" var med, The Harvest Bag (1971), Harvest Heritage 20 Greats (1977), The Rare Stuff (1979), Harvest Festival (1999) 5 CD-er og A Breath of Fresh Air – A Harvest Records Anthology / 1969 – 1974 (2007).
Denderleeuw
Denderleeuw er en kommune i den belgiske provinsen Øst-Flandern.
Harvest Records
I 1977 begynte Harvest å gjenutgi utgivelser på et platemerke kalt Harvest Heritage. Dette nye merket samlet stort sett sammen materiale som tidligere hadde blitt utgitt på Harvest fra 1969 og utover som samlealbum. Harvest Heritage ga likevel også ut musikk fra slutten av 1960-tallet av EMI–band som ikke hadde spilt inn for Harvest, som for eksempel The Gods, Love Sculpture og Tomorrow.
Scouse the Mouse
Albumet var den tredje og siste utgivelsen i Starrs avtale om tre utgivelser med Polydor Records, og ble ikke gitt ut i USA. Til dags dato har ennå ikke albumet blitt utgitt på CD.
Harvest Records
Harvest Records opererer ikke lenger som et eget platemerke, men det blir reaktivert i visse tilfeller hvis en artist eller et band passer inn under platemerkets kultur. Siden 1984 har Harvest sjeldent blitt brukt for nye utgivelser.
Neko Hiroshi
Friidrett
I mars 2012 kunngjorde Kambodsjas olympiske komité at Hiroshi hadde blitt nominert til å representere Kambodsja i maraton under sommer-OL 2012. Dette skjedde etter en "spesiell dispensasjon" da ingen kambodsjanske utøvere møtte kvalifikasjonskravene. Hiroshi, en naturalisert kambodsjansk statsborger siden 2011, hadde deltatt i halv-maraton avholdt i Kambodsja i over et år og nådd pallen minst to ganger, og på denne måten fått mange tilhengere i Kambodsja. I mai 2012 bestemte det internasjonale friidrettsforbundet (IAAF) at Hiroshi likevel ikke var tilgjengelig som utøver for Kambodsja under Sommer-OL 2012 i London, siden det ikke var gått et helt år i forkant av Sommer-OL 2012 som han var blitt naturalisert kambodsjaner.
Come Together (sang)
Come Together er en sang av rockebandet The Beatles, utgitt på albumet Abbey Road i 1969.
Sangen var åpningssporet på albumet Abbey Road, utgitt september 1969, og en måned senere ble den også én av to A-sider på gruppens 21. single i Storbritannia, sammen med George Harrisons komposisjon «Something». Sangen ble B-siden på deres 26. singelutgivelse i USA.
«Come Together» var hovedsakelig skrevet av John Lennon, men Paul McCartney ga sine bidrag til den; han senket tempoet og skrev de innovative bass-riffene. Sangen er på sedvanlig vis kreditert duoen Lennon & McCartney, og begynner slik:
Here come ol' flat-top, he come groovin' up slowly
He got juju eyeball, he one holy rollah …
Bakgrunnen for sangen var at Lennon skrev en sang for Timothy Learys mislykkede kampanje for å bli valgt som guvernør i California mot Ronald Reagan. Kampanjen endte brått da Leary ble arrestert for besittelse av narkotika. Lennon endret da sangen til en låt med små sleivspark rettet mot McCartney og Harrison, blandet sammen med fortellinger om den politisk-kulturelle bagism-kampanjen han førte sammen med sin kone Yoko Ono.
«Come Together» førte også til trusler om søksmål mot Lennon fra Chuck Berrys musikkforlegger, Morris Levy, ettersom den første tekstlinjen syntes å etterligne en tekstlinje fra sangen «You Can't Catch Me», som Chuck Berry hadde skrevet:
Here come a flat-top, he was movin' up with me
Then come wavin' goodbye a little' old souped-up jitney
Rusken
Rusken er et kommunalt tiltak i Oslo som har til mål å holde byen ren og fri for avfall og etablere gode rutiner til miljøarbeid. Tiltaket ble etablert i 1976 og ledes av Ruskensekretariatet, som er en del av Bymiljøetaten.
Come Together (sang)
Det kom til et forlik mellom Lennon og Levy som holdt saken utenfor rettssystemet, og som innebar at Lennon forpliktet seg til å spille inn noen sanger eid av Levy, noe som ville gi Levy inntekter fra platesalget og komponistrettighetene. Forliket ble oppfylt i og med utgivelsen av Lennons album Rock ’n’ Roll som kom i 1975, der Lennon foruten å spille en versjon av «You Can't Catch Me», også gjør en versjon av Berrys «Sweet Little Sixteen».
Rusken
Flere ulike kampanjer, prosjekter og aktiviteter ledes av Rusken.
Come Together (sang)
Sangen ble innspilt 21., 22., 23., 25., 29. og 30. juli 1969.
Rusken
Rusken jobber tverrfaglig og samarbeider med blant annet politikere, bydelene, skoler, barnehager, organisasjoner og næringsliv. Ruskengeneralen kjører rundt i «Rusken-bilen», en gul elektrisk bil med tilhenger.
Ruskenpatruljen patruljerer byen og registrerer og videreformidler informasjon om avfall og villfyllinger til ansvarlig virksomhet. Patruljen bidrar også til å fjerne avfallet dersom det er kritisk, blant annet sprøytespisser.
Rusken-aksjoner er dugnadprosjekter der frivillige innbyggere, borettslag, sameier, hagelag, barnehager, skoler, organisasjoner og næringslivet bidrar til søppelrydding og andre bymiljøtiltak.
Håkon Borud
Håkon Borud (født 10. desember 1969) er en norsk kommunikasjonsrådgiver og tidligere journalist. Han jobber i dag i kommunikasjons- og rådgivningsselskapet First House.
Bakgrunn og arbeid
Håkon Borud vokste opp i Sandefjord. Han er utdannet journalist fra Darlington College of Technology i Darlington i England og har en BA i internasjonal politisk økonomi fra University of Sussex i Brighton and Hove.
Borud har tidligere arbeidet som journalist i Sandefjords Blad, Lindesnes Avis og Soldatnytt 1990–1997, i Drammens Tidende 1998–1999, som krimjournalist i Aftenposten 1999–2000, som politisk journalist og nyhetsleder i Dagsavisen i henholdsvis 2000-2002 og 2002–2004 og som nyhetsredaktør og ansvarlig redaktør i Tønsbergs Blad 2004–2008 og 2008–2013. Han har også erfaring fra Kanal 24. Høsten 2013 overtok Håkon Borud som ansvarlig redaktør i Drammens Tidende etter Geir Arne Bore. Bare etter få måneder sluttet han i denne jobben, og i 2014 ble han ansatt som nyhetsredaktør i Aftenposten. Han sluttet i denne stillingen to år senere som følge av uenighet med sjefredaktør Espen Egil Hansen, og begynte som kommunikasjonsrådgiver i First House.
Håkon Borud har vært representant for redaktørene i Pressens faglige utvalg (PFU) og i Amedia-konsernets redaktørutvalg.
Anel Oosthuizen
Anel Oosthuizen (født 22. april 1995) er en sørafrikansk friidrettsutøver som konkurrerer i kappgang.
Aalter
Aalter er en kommune i den belgiske provinsen Øst-Flandern.
Aalst
Aalst er en kommune i den belgiske provinsen Øst-Flandern. Den ligger ved elva Dender, midt imellom Brussel og Gent. I byen finnes tekstilindustri og humlehandel. St. Martinskirken (Aalst), som ble påbegynt i 1481, har Europas eldste klokkespill.
Seychellene under Sommer-OL 2016
Seychellene deltok under Sommer-OL 2016 i Rio de Janeiro, Brasil i perioden 5. – 21. august 2016.
Berit Ås
Berit Ås (født Berit Skarpaas 10. april 1928 i Fredrikstad) er en norsk sosialpsykolog og politiker for Sosialistisk Venstreparti (SV) og var partiets første leder (1975–1976) og stortingsrepresentant 1973–1977. Hun var universitetslektor (1969–1980), førsteamanuensis (1980–1991) og professor (1991–1994) i sosialpsykologi ved Universitetet i Oslo. Hennes faglige innsats omfatter blant annet studier av kvinnekultur, økonomi og videreutvikling av de fem hersketeknikker, en popularisering av begrepet hersketeknikker skapt av Ingjald Nissen.
Berit Ås var grunnlegger og styreleder i Stiftelsen Kvinneuniversitetet fra 1983 og tok i 2011 initiativ til etableringen av Stiftelsen Kvinneuniversitetet i Norden, hvor hun er nestleder i styret. Hun var i flere år leder av Norske Kvinnelige Akademikeres Landsforbund (NKAL).
I 2014 fikk hun Bestemødreprisen av Bestemødre for fred.
Hun er æresdoktor ved Københavns Universitet, University of Halifax i Canada og ved Uppsala universitet. Hun ble utnevnt til ridder av 1. klasse av St. Olavs Orden i 1997 og mottok en internasjonal akademikerpris ved Amsterdam Universitet i 1988.
Danmark under Paralympiske vinterleker 2014
Danmark deltok under Paralympiske vinterleker 2014 i Sotsji i Russland.
Berit Ås
Faglig arbeid
Hun er utdannet cand.psychol., og arbeidet som lærer 1953–54, senere som arbeidspsykolog ved Oslo arbeidskontor 1954–57, og deretter med ulike forskningsoppdrag 1957–69.
Danmark under Paralympiske vinterleker 2014
30px Alpine grener
Menn
Kinner
Berit Ås
Faglig arbeid
Forbruksforskningen hun anbefalte i 1965 kom først i gang seks år senere, med to stortingsvedtak i 1971: Først i april ved opprettelsen av Fondet for markeds- og distribusjonsforskning under Handels- og skipsfartsdepartementet, beskrevet i Terje Emblems doktorgradsarbeid. Samme høst, under statsråd Inger Louise Valle, kom det en egen bevilgning til norsk familie- og forbruksforskning på budsjettet til Departementet for familie- og forbrukersaker, jfr tekst og beløp i posisjonene for budsjettårene 1972 og 1973. Fra 1990 ble forbruksforskningen samlet i Statens institutt for forbruksforskning(SIFo). Hele prosessen er bredere beskrevet i Jannike Wehn Hegnes' fagrapport fra Statens institutt for forbruksforskning (SIFo).
Boylston Street
Boylston Street er en stor gate i Boston i USA i retningen øst–vest. Den var kjent som Frog Lane tidlig på 1700-tallet og var senere kjent som Common Street. Senere ble den omdøpt til minne om Ward Nicholas Boylston (1747–1828), en forretningsmann som donerte store pengebeløp til Harvard University.
Berit Ås
Faglig arbeid
Berit Ås arbeidet for å utvikle, og like viktig anvende, trafikkpsykologisk forskning også som aksjonsforskning. Det kom til nytte da Trygg Trafikk startet Barnas Trafikklubb i 1966. Opplæring av barn skulle redusere ulykker - både blant gutter og jenter. Blant skeptikerne var Berit Ås. Hun valgte Asker som var en av de tre kommunene i landet med flest trafikkskadde og -drepte. Fra 1967, som ny formannskapsmedlem, samarbeidet hun med studentene sine, drosjesjåførene og Husmorlaget og kartla kommunens "black spots". De ble samlet i rapporten "TrAfikkSikKERhet". På tre av de utpekte stedene skjedd det to dødsulykker og en alvorlig personskade. "Slik ble det etterhvert flertall i Asker kommunestyre for gang- og sykkelveier." fortalte hun til Ebba Haslund i boken "Ild fra Asker". "Man sto foran et kjempearbeide i byplanleggingen for å sikre gangveier, gangbroer og underganger for fotgjengerne": "Blant kvinnene vokste opprøret opp mot at stadig flere gamle og barn ble lemlestet i trafikken. Og protesten fra det dengang mektige Husmorforbundet førte til at trafikksikkerhet ble anerkjent som en menneskerett."
Boylston Street
Fra vest til øst begynner Boylston Street ved krysset Park Drive og Brookline Avenue som en toveis, firefelts vei i Boston-nabolaget Fenway–Kenmore. Den løper gjennom en stor ansamling av parkeringsplasser og annen uutnyttet plass før den danner den nordlige grensen av parkområdet The Fens ved Storrow Drive/Commonwealth Avenue. Vestgående trafikk kan ikke fortsette på Boylston Street her, men må i stedet ta Ipswich Street. Her går Boylston Street inn i nabolaget Back Bay, hvor den blir til en stor kommersiell hovedvei med trefelts enveiskjøring østover etter Dalton Street. På sitt løp gjennom Back Bay danner gaten den nordlige grensen til Copley Square og den sydlige grensen til Boston Public Garden før den, i begge kjøreretninger, løper langs Boston Commons sydlige kant fra Charles Street til Tremont Street. Etter Tremont Street går Boylston Street tilbake til enveiskjøring østover før den ender ved Washington Street i Boston sentrum og går over i Essex Street.
Berit Ås
Faglig arbeid
I sin rapportbok om "Vendepunktet. Trafikksikkerhet i Norge 1945-2000" omtaler trafikkforsker Bård Toldnes Berit Ås som den første – eller en av de første – trafikksikkerhetsforskeren i Norge. Boken tilegnes henne for hennes tidlige og viktige trafikkforskning.
I 1969 ble Berit Ås ansatt som universitetslektor i sosialpsykologi ved Universitetet i Oslo, og hun var ansatt der til hun gikk av med pensjon i 1994. Hun ble førsteamanuensis i 1980 og professor i 1991.
Politikk
Hun ble aktiv i lokalpolitikken i hjemkommunen Asker, hvor hun var medlem av formannskapet 1965–1975 og ble valgt til varaordfører for Arbeiderpartiet i «kuppåret» 1971. Hun var vararepresentant til Stortinget for Arbeiderpartiet 1969–1973. I lokalpolitikken brukte hun bl.a. egen forskning som grunnlag for bedret trafikksikkerhet. Hun engasjerte seg allerede på 60-tallet mot røyking og ble medlem av Statens tobakksskaderåd i 1971.
Hun var initiativtakeren til den norske avdelingen av Women’s International Strike for Peace i 1961 og leder av Kvinneaksjonen mot norsk medlemskap i EEC i 1972. Hun har senere vært fylkesstyremedlem i Nei til EU i Akershus. Hun er æresmedlem i Nei til EU.
Som motstander av norsk medlemskap i EF forlot hun Arbeiderpartiet i etterkant av folkeavstemningen i 1972 og ble i 1973 første leder i Demokratiske Sosialister – AIK, en liten utbrytergruppe fra Arbeiderpartiet. Hun ble dermed Norges første kvinnelige partileder.
Med Bitten Modal i Central Park
Under kvinnekonferansen i New York i 1974 ble Bitten Modal og Berit Ås invitert til å bo i leiligheten til Yoko Ono og John Lennon. Rockemusikeren, som hadde skrevet «Woman Is the Nigger of the World», var en av to mannlige deltakere på konferansen. De bodde i flere dager i leiligheten som kunstnerparet eide ved Central Park. Ved avreisen mottok Berit Ås et dedikert eksemplar av Yoko Onos diktsamling Grapefruit.
Konspirasjonsteorier
Ås har hevdet at kondensstriper fra fly kan være tilsatt barium, såkalte chemtrails. Hun har også stilt spørsmål ved den offisielle forklaringen bak terrorangrepene mot New York 11. september 2001.
Slangeøya
Slangeøya (ukrainsk Острів Зміїний, Ostriv Zmiinyi; rumensk Insula şerpilor, russisk:  Змеиный) er en øy i Svartehavet utenfor kysten av Romania og Ukraina, nær Donaudeltaet. Øya tilhører Izmail rajon i Odesa oblast i Ukraina.
Øya er befolket. Bosetningen Bile ble etablert der i februar 2007, som en del av byen Vylkove i daværende Kilija rajon, senere Izmail rajon, i Odesa oblast.
Øya var i en årrekke årsak til en strid mellom Romania og Ukraina. Grensen for kontinentalsokkelen rundt Slangeøya ble avgjort i Den internasjonale domstolen i 2009.
Geografi
Det nærmeste landpunktet til Slangeøya er Kubakskijøya i den ukrainske delen av Donaudeltaet mellom Bystorjekanalen og Vostotsjnojekanalen. Den nærmeste rumenske byen er Sulina, som ligger 45 km unna. Den nærmeste ukrainske byen er Vylkove, 50 km unna.
Bosetning og infrastruktur
Øya ble i sin tid demilitarisert. Som følge av en avtale fra 1997 mellom Romania og Ukraina har ukrainske myndigheter trukket tilbake en militær radiostasjon og tatt ned en militær radar. All annen infrastruktur er overført til sivile.
I tillegg ble en landingsplass for helikopter og et kaianlegg for skip med kjøl ned til 8 meter bygd i 2002. På øya står et gammelt fyr og elektrisk kraft får øya fra en kraftstasjon drevet av vind og diesel på øya.
Fyret
Fyret på Slangeøya ble bygd sommeren 1843 av Svartehavsflåten til Det russiske keiserdømme. Fyret er en åttekantet bygning, er 12 meter høyt og står på det høyeste punktet på øya, 40 meter over havnivå. Nye lamper fra England ble installert i fyret i 1862 og i 1890-årene ble nye parafinlamper med roterende utstyr og flate linser installert. Dette forbedret rekkevidden til fyret med opp til 35 km.
Fyret ble kraftig ødelagt under den andre verdenskrig etter luftangrep fra Sovjetunionen og retirerende tyske tropper. Det ble bygd opp igjen mot slutten av 1944 av Odesa militærradio. I 1949 ble det videre ombygd og utstyrt av Svartehavsflåten. Flere ganger etter dette er fyret blitt oppgradert.
Historie
Øya ble av grekerne kalt Λευκός, Leukós («Den hvite øya»), og på samme vis av romerne kalt «Alba», trolig på grunn av de hvite marmorformasjonene som ligger på øya.
Ifølge et utdrag av den tapte fortelling om Trojakrigen av Arktinos fra Miletos, ble levningene av Akilles og Patroklos ført til denne øya av Thetis for å legges i en helligdom. Ruinene av det en mente var et firkantet tempel tilegnet Akilles med sider på 30 meter, ble oppdaget av kaptein Kritzikly i 1823. Ovid, som ble forvist til Tomis, nevnte øya, og det samme gjorde Klaudios Ptolemaios og Strabon.
Flere inskripsjoner fra antikken er funnet om øya, blant annet et fra 300-tallet f.Kr. fra Olbia som hyller noen for å ha forsvart og drevet bort sjørøvere som levde på «den hellige øya».
Moderne historie
I 1829, etter den russisk-tyrkiske krig 1828–1829, ble øya en del av Det russiske keiserdømme fram til 1856. Etter den russisk-tyrkiske krig 1877-1878 gav Det osmanske riket øya og regionen Nord-Dobrudzha som tilbakebetaling for at Russland annekterte den sørlige regionen Bessarabia i Romania.
Paristraktaten i 1947 mellom seierherrene i den andre verdenskrig avstod Nord-Bukovina, regionen Hertza, Budjak og Bessarabia til Sovjetunionen, men nevnte ikke munningen av Donau og Slangeøya.
Tamarac (Florida)
Tamarac er en amerikansk by som ligger i Broward County i Florida.
Den har og dekker et areal på 31,3 km².
Slangeøya
Moderne historie
Fram til 1948 ble Slangeøya regnet som en del av den rumenske kystbyen Sulina. I 1948 tvang sovjetiske styrker den rumenske side (okkupert av sovjetiske tropper) til å akseptere en «overføring» av Slangeøya til Sovjetunionen - og i tillegg til å flytte den rumenske grensen i Donaudeltaet vestover, noe som resulterte i at Sovjetunionen annekterte øya Limba. Romania motsatte seg sterkt denne «avtalen», siden den aldri ble ratifisert av de to landene, hvilket de jure gjorde Limba og Slangeøya til rumensk territorium.
Samme året, i 1948 og starten på den kalde krigen, ble en sovjetisk radarstasjon bygd på øya.
Eierskapet til Sovjetunionen over Slangeøya ble stadfestet i avtalen mellom regjeringen i Folkerepublikken Romania og regjeringen i Sovjetunionen og undertegnet i București i februar 1961. Mellom 1967 og 1987 forhandlet Sovjetunionen og Romania om grensesettingen på kontinentalsokkelen. Rumenerne nektet å godta russernes tilbud om 4000 km² av 6000 km² rundt øya i 1987.
Etter 1991 tok Ukraina kontroll over øya, selv om Romania konsekvent hevdet at øya burde betraktes som del av Romania. Ifølge rumenerne ble øya i fredsavtaler i 1918 og 1920 (etter den første verdenskrig) regnet som en del av Romania, og ble ikke nevnt i grenseavtalen mellom Romania og Sovjetunionen i 1947.
I 1997 undertegnet Romania og Ukraina en avtale som sa at den eksisterende grensen mellom de to land ikke skulle krenkes og ingen av dem kunne kreve endringer i grenseforholdene. Romania godtok avtalen siden det gav gode sjanser for å innlemmes i NATO. Begge sidene var derimot enige om at hvis de ikke kom til enighet om de maritime grensene innen to år, så kunne begge sider gå til Den internasjonale domstolen for å få en siste avgjørelse.
I 2008 døde 12 ukrainske grensevakter da helikopteret deres styrtet på vei fra Odesa til Slangeøya og bare én i besetningen overlevde.
Den russiske invasjonen av Ukraina i 2022
Den 24. februar 2022, på den første dagen av Russlands invasjon av Ukraina, ble Slangeøya bombardert av to russiske krigsskip, patruljeskipet Visilij Bykov og missilkrysseren «Moskva». Senere samme dag, etter et nytt angrep, ble øya invadert og erobret av russiske styrker. Rett før invaderingen ble de ukrainske soldatene bedt om å overgi seg, tilbake responderte den ukrainske grensevakten med «Russisk krigsskip, dra til helvete». (Egentlig ble kjønnsord brukt, mer som antydet i det senere frimerke: Русский военный корабль, иди на хуй.) Den ukrainske forsvarsstyrken på øya, 13 grensevakter, nektet å overgi seg. Samtlige ble antatt drept. Alle grensevaktene ville bli gitt tittelen Helt av Ukraina. Den 28. februar skjedde en ny vending i saken, da Ukrainas marine bekreftet at alle de ukrainske soldatene var i live, og var blitt tatt til fange av russiske styrker. I en melding fra president Zelenskyij 27. mars ble det opplyst at noen av de 13 soldatene på Slangeøya hadde overlevd angrepet, og siden var blitt utvekslet med russiske krigsfanger.
Ukraina lanserte i mars et frimerke til minne om garnisonskommandantens svar til det russiske krigsskipet, der jageren «Moskva» ruver i bakgrunnen av billedmotivet (tegnet av Borys Groh). Noen uker etter, den 13. april 2022, senket ukrainerne «Moskva» (i følge russerne sank den av helt andre grunner).
Den 30. juni 2022 ble det bekjentgjort at ukrainerne hadde gjenerobret øya. Russerne sa imidlertid at de hadde trukket seg ut av godvilje, med tanke på utførselen av korn fra ukrainske havner, mens ukrainerne sa at det skjedde etter deres bombardement, som var blitt muliggjort av howitzere levert fra vennligsinnede land.
Ukrainas president Volodymyr Zelenskyj markerte 500. dag etter Russlands fullskala invasjon den 8. juli 2023 med en video filmet på Slangeøya, og lovet at Ukraine ville gjenvinne hver eneste del av dets territorium som var under russisk okkupasjon.
Maritime grenser
På grunn av Slangeøyas plassering kan grensene endres dramatisk avhengig avhvem som eier den og hvordan den klassifiseres. Om Slangeøya defineres som en klippe i stedet for en øy, skal grensen ifølge internasjonal rett ikke ta hensyn til klippen/øya. Om den derimot regnes som en øy, skal kontinentalsokkelen rundt regnes som ukrainsk farvann.
Den rumenske side hevdet at Ukraina utviklet øya for å gi den status som øy (i motsetning til klippe).
16. september 2004 gikk Romania til sak mot Ukraina i Den internasjonale domstolen for å avgjøre striden. Det er oppdaget 10 millioner tonn petroleumsforekomster under havbunnen i nærheten, men disse mengdene er så små at det bare ville ta 2-3 år å få det opp. BP og Royal Dutch/Shell har undertegnet boreavtaler med Ukraina, mens Total har gjort avtale med Romania. Østerrikske OMV (som eier det største oljeselskapet i Romania, Petrom) har osåg undertegnet kontrakt med Naftogaz Ukrainy og Tsjornomornaftogaz i et samarbeid for å få konsesjon i området.
Finland under Paralympiske vinterleker 2014
Finland deltok under Paralympiske vinterleker 2014 i Sotsji i Russland.
Voeren
Voeren (fransk: Fourons) er en kommune i den belgiske provinsen Limburg. Voeren ligger som en eksklave imellom Liège og Nederland. Kommunen består av seks delkommuner: Moelingen (Mouland), Sint-Martens-Voeren (Fouron-Saint-Martin), Remersdaal (Rémersdael), Sint-Pieters-Voeren (Fouron-Saint-Pierre), Teuven og 's-Gravenvoeren (Fouron-le-Comte). Kommunen ligger på språkgrensa mellom nederlandsk og fransk og er en så kalt fasilitetskommune for fransk, som betyr at kommunen er pålagt å tilby sine minoritetsspråklige innbyggere kommunale tjenester på fransk om ønskelig. Kommunen har fått sitt navn fra elva Voer som renner gjennom den. Flanderns høyeste punkt, landsbyen Remersdaal som ligger på 287,5 moh., ligger også i Voeren.